Burua lorio

Burua lorio (Charmosynopsis toxopei), konata ankaŭ kiel Blufrunta lorio, estas specio de papagaj birdoj, en la familio Psittaculidae. La specio estas endemia de la insulo Buruo de Indonezio.

 Taksonomio 
Tiun specion oni metis iam en la genron Charmosyna. Poste oni movis ĝin al la restarigitan genron Charmosynopsis baze sur studo pri molekula filogenetiko publikigita en 2020.

Historio
La unua eksterlanda sciencisto, kiu priskribis la buruan lorion kaj la sola, kiu sukcesis kapti ĝin (sep individuoj en la 1920-aj jaroj, uzante kalkon), estis la en Javo naskita nederlanda lepidopterologo Lambertus Johannes Toxopeus, kio speguliĝas en la latina nomo de la birdo. Liajn observojn resumis la nederlanda ornitologo Hendrik Cornelis Siebers (1890–1949) en 1930.

Distribuado kaj habitato
Toxopeus rimarkigis, ke la vivejo de la birdo en Buruo verŝajne limiĝas al la okcidenta parto de la altebenaĵo Rana en la centro de la insulo (setlejoj Wa Temun, Wa Fehat kaj Nal Besi), ĉar la loka nomo de la birdo, utu papua, ne estis konata ie ajn alie sur la insulo. Du indiĝenaj ĉasistoj kaptis blufruntajn loriojn por manĝaĵo nordokcidente de la lago Rana, sed la birdo ne estis trovita en la mangrovoj de la golfo Kayeli ĉe la orienta parto de Buru.Noel F. R. Snyder Parrots: status survey and conservation action plan 2000–2004, IUCN (2000)  p. 70 La lokanoj loĝantaj ĉe la altebenaĵo Rana raportis, ke la birdo manĝas nektaron kaj polenon de la florantaj arboj. Toxopeus trovis la birdon je altitudoj de 840–1 000 m. Kvar blufruntaj lorioj estis observitaj en la 1980-aj jaroj, en tre malsamaj areoj ĉe la nordokcidentaj (setlejo Bara) kaj sudaj marbordoj de Buruo, ĉe kokosplantejo kaj en ĝenita malaltebenaĵa arbaro inter la marbordaj terkulturaj kampoj kaj la bazo de la proksimaj montetoj. Grupoj de pluraj birdoj estis trovitaj en alia areo je alteco de 600 metroj. En novembro 2014, ĝi estis remalkovrita kaj la unuaj fotoj estis publikigitaj de birdumantoj de BirdQuest en la interreto. La analizo de ĉiuj observoj sugestis, ke la blufrunta lorio prefere loĝas en arbaroj je alteco de plurcent metroj. BirdLife International (2017) [amendita versio de la takso de 2016]. "Charmosyna toxopei". IUCN Red List of Threatened Species. 2017: e.T22684671A117323495. doi:10.2305/IUCN.UK.2017-3.RLTS.T22684671A117323495.en. Alirita la 12an de Decembro 2023. Blue-fronted Lorikeet , Hokkaido Institute of Environmental Sciences and Japan Science and Technology Agency

Kutimaro
La blufruntaj lorioj kutime vivas en paroj, sed povas formi grupojn ĝis 10 individuoj. Ili kreskas ĝis ĉirkaŭ 16 cm. La ​​voĉo estis priskribita de Toxopeus kiel strida ti-ti-ti-ti-tititi, sed eble rilatas ne al la blufrunta lorio, sed al la Ruĝflanka lorio (Hypocharmosyna placentis), kiu poste estis observita en la sama areo. En naturo, la blufruntaj lorioj manĝas florantajn arbojn de la familio Mirtacoj, kaj en kaptiteco ili konsumis bananojn kaj lakton.

Referencoj

Juniper & Parr (1998) Parrots: A Guide to Parrots of the World; .

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Indonezio